open-index/open-wikipedia-markdown huggingface dataset:
Μαργαρίτα της Αυστρίας, βασίλισσα της Βοημίας

Η **Μαργαρίτα**, γερμ. Margarethe (π. 1204 - 29 Οκτωβρίου 1266) από τον Οίκο των Μπάμπενμπεργκ ήταν κόρη του δούκα της Αυστρίας και με τους γάμους της έγινε πρώτα συμβασίλισσα της Γερμανίας και μετά βασίλισσα της Βοημίας.

## Βιογραφία
Ήταν η πρώτη κόρη του Λεοπόλδου ΣΤ΄ δούκα της Αυστρίας και της Θεοδώρας Αγγελίνας, μάλλον κόρης του Ιωάννη (γιου της Θεοδώρας Κομνηνής, κόρης του Αλεξίου Α΄).

## Οικογένεια
Παντρεύτηκε πρώτα το 1225 τον Ερρίκο των Χοενστάουφεν διάδοχο και συναυτοκράτορα της Γερμανίας και απέκτησε τέκνα, που απεβίωσαν σύντομα:
* Ερρίκος απεβ. 1242/5.
* Φρειδερίκος απεβ. 1251/2.

Το 1242 απεβίωσε ο σύζυγός της Ερρίκος και η Μαργαρίτα έκανε δεύτερο γάμο το 1252 με τον Ότακαρ Β΄ της Βοημίας. Δεν απέκτησε παιδιά και ο γάμος ακυρώθηκε. Ο Ότακαρ Β΄ έκανε μετά 2ο γάμο και 4 τέκνα.

## Πρόγονοι

## Παραπομπές


## Πηγές
* Heinrich Ritter von Zeissberg: Margarethe von Österreich. In: Allgemeine Deutsche Biographie (ADB). Band 20. Duncker & Humblot, Leipzig 1884, p. 320.
* Heide Dienst: Margarethe von Österreich. In: Neue Deutsche Biographie (NDB). Band 16. Duncker & Humblot, Berlin 1990, pp. 152–154. ISBN 3-428-00197-4
* Karl Lechner: Die Babenberger. Markgrafen und Herzoge von Österreich 976–1246. In: Institut für Österreichische Geschichtsforschung, Wien (Hrsg.): Veröffentlichungen des Instituts für Österreichische Geschichtsforschung. 6., Band 23, Böhlau, Vienna / Köln / Weimar 1996, ISBN 3-205-98569-9.

Κατηγορία:Οίκος των Μπάμπενμπεργκ
Κατηγορία:Βασίλισσες της Γερμανίας
Νυχτερινή πτήση από Μόσχα

Η **Νυχτερινή πτήση από Μόσχα**  (αγγλικά: Night flight from Moscow), είναι ένα ψυχολογικό  θρίλερ Γαλλικής, Ιταλικής και Γερμανικής συμπαραγωγής του 1973, σε σενάριο και σκηνοθεσία Ανρί Βερνέιγ. Πρωταγωνιστούν οι Γιουλ Μπρίνερ, Χένρι Φόντα και ο Ντερκ Μπόγκαρντ.

## Υπόθεση
Ο Συνταγματάρχης της KGB Αλεξέι Βλασόφ (Γιουλ Μπρίνερ) αποφασίζει να αυτομόλησει στη Δύση, εχόντας μαζί του εξαιρετικά διαβαθμισμένες πληροφορίες ως μέρος μιας συμφωνίας με τις δυτικές υπηρεσίες πληροφορίων για την παραμονή του στις Ηνωμένες Πολιτείες. Κατά την συνάντηση του που πραγματοποιείται στο Λαγκλεύ με τον Άλαν Ντέιβις (Χένρι Φόντα) και τον εκπρόσωπο της MI6 Φίλιπ Μπόιλ (Ντερκ Μπόγκαρτ) θα τους παραδώσει έναν κατάλογο σοβιετικών πρακτόρων στη Δυτική Ευρώπη, συμπεριλαμβανομένοντας και ενός σημαντικού προσώπου στο ΝΑΤΟ.

Ο Ντέιβις αποφασίζει να ξεκινήσει επιχειρήσεις για να συλλάβει τους πράκτορες, ωστόσο εκείνοι που βρίσκονται στον κατάλογο του Βλασόφ ξαφνικά αρχίζουν να πεθαίνουν.

Η CIA αρχίζει να έχει  υποψίες για την αυθεντικότητα των πληροφορίων του Βλασόφ, όπου ανακαλύπτει μια φωτογραφία του τραβηγμένη στη Σοβιετική Ένωση και όχι στην Τουρκία, όπως ο ίδιος είχε δηλώσει, κρίνοντας από το περίγραμμα του όρους Αραράτ στο βάθος.

Ο Βλασόφ επίσης αποτυγχάνει να περάσει από τον ανιχνευτή ψεύδους μετά από μια έντονη διαμαρτυρία του για ζητήματα σχετικά με τη σεξουαλική ζωή του που του είχε ζήτησε η CIA κατά τη διάρκεια της ανάκρισης του.

## Διανομή ρόλων
*Γιουλ Μπρίνερ ως Αλεξέι Βλασόφ
*Χένρι Φόντα ως Άλαν Ντέιβις
*Ντερκ Μπόγκαρντ ως Φίλιπ Μπόιλ
*Φιλίπ Νουαρέ ως Λουσιέν 
*Βίρνα Λίζι ως Ανάμπελ
*Μισέλ Μπουκέ ως Τάβελ

## Παραπομπές


## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1970
Κατηγορία:Ταινίες του 1973
Κατηγορία:Ταινίες σε σκηνοθεσία Ανρί Βερνέιγ
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Ένιο Μορικόνε
Βαρειά Αιτωλοακαρνανίας

Η **Βαρειά** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 40 μέτρα, το οποίο βρίσκεται στις βόρειες όχθες της λίμνης Τριχωνίδας, σε απόσταση 17,5  χλμ. Α.-ΝΑ. από το Αγρίνιο. Μέσα από το χωριό περνάει η ΕΟ Αγρινίου - Θέρμου. Αναφέρεται επίσημα ως οικισμός από το 1940 να απογράφεται στην τότε κοινότητα Νερομάννας. Σύμφωνα με το πρόγραμμα ''Καλλικράτης'' μαζί με τη Δογρή, το Κρύο Νερό και τη Νερομάννα αποτελούν την τοπική κοινότητα Νερομάννας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει 126 μόνιμους κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μαξιμίλιαν Μούτσκε

Ο **Μαξιμίλιαν Νέπομουκ "Μαξ" Μούτσκε** (*Maximilian Nepomuk "Max" Mutzke*, γεννημένος στις 21 Μαΐου 1981) είναι Γερμανός τραγουδιστής, τραγουδοποιός, ντράμερ και τηλεοπτική προσωπικότητα. Έχει κερδίσει δημόσιο ενδιαφέρον στις αρχές του 2004, όταν κέρδισε το SSDSGPS, ένα διαγωνισμό ταλέντων που φιλοξένησε η εκπομπή TV total του Στέφαν Ράαμπ.

Ο Μούτσκε επελέγη να εκπροσωπήσει τη Γερμανία στον Διαγωνισμό Τραγουδιού Eurovision 2004 με το σινγκλ "Can't Wait Until Tonight", όπου τερμάτισε όγδοος στον τελικό. Εν τω μεταξύ, το "Can't Wait Until Tonight" έκανε το ντεμπούτο του στην κορυφή των γερμανικών τσαρτς και κατέκτησε την πρώτη θέση στην Αυστρία και την Ελβετία. Επίσης κυκλοφόρησε ένα άλμπουμ με τίτλο το όνομά του, το οποίο κυκλοφόρησε τον Ιανουάριο του 2005 και έφτασε στην πρώτη θέση των τσαρτς. Επίσης το άλμπουμ πιστοποιήθηκε από την Ομοσπονδιακή Ένωση της Μουσικής Βιομηχανίας (Bundesverband Musikindustrie, BVMI).

Ο Μούτσκε συνέχισε τη καριέρα του με διάφορα άλμπουμ και τραγούδια. Εκπροσώπησε τη Βάδη-Βυρτεμβέργη στον Διαγωνισμό Τραγουδιού Bundesvision 2014, όπου τερμάτισε έβδομος με το τραγούδι του "Charlotte". Πέρα από τη μουσική του σταδιοδρομία, εμφανίστηκε ως προπονητής στην τηλεοπτική σειρά Dein Song.

## Παραπομπές


	

Κατηγορία:Γερμανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Γερμανία
Κατηγορία:Διαγωνισμός Τραγουδιού Eurovision 2004
Κατηγορία:Συμμετέχοντες στη Eurovision
Ελισάβετ της Πομερανίας

Η **Ελισάβετ**, πολων. Eliška (π. 13 Νοεμβρίου 1347 - 15 Απριλίου 1393) από τον Οίκο των Γκρίφφινς ήταν κόρη του δούκα της Πομερανίας και με τον γάμο της έγινε κόμισσα του Λουξεμβούργου και βασίλισσα της Βοημίας & Γερμανίας.

## Βιογραφία
Ήταν η πρώτη κόρη (1η από τον 1ο γάμο) του Μπόγκισλαβ Ε΄ δούκα της Πομερανίας και της Ελισάβετ των Πιαστ, κόρης του Καζιμίρ Γ΄ της Πολωνίας.

## Οικογένεια
Παντρεύτηκε το 1363 τον Κάρολο Δ΄ του Οίκου του Λουξεμβούργου βασιλιά της Βοημίας & Γερμανίας και είχε τέκνα:
* Άννα 1366-1394, παντρεύτηκε τον Ριχάρδο Β΄ της Αγγλίας.
* Σιγισμούνδος 1368-1437, βασιλιάς της Ουγγαρίας, Βοημίας & Γερμανίας και εκλέκτορας του Βρανδεμβούργου.
* Ιωάννης 1370-1396, δούκας του Γκέρλιτς.
* Μαργαρίτα 1373-1410, παντρεύτηκε τον Ιωάννη Γ΄ μπουργκράβο της Νυρεμβέργης.
* Κάρολος, Ερρίκος απεβ. 1 έτους.

## Πηγές
* J. Fidler, České královny [Queens of Bohemia] (Havlíčkův Brod, 2004)
* KAVKA, František. Čtyři ženy Karla IV. Královské sňatky. Praha ; Litomyšl : Paseka, 2002. 189 s. ISBN 80-7185-493-X.

## Παραπομπές


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος της Πομερανίας
Κατηγορία:Βασίλισσες της Ιταλίας
Τζούνκο Ταμπέι

[μικρογραφία| Η Τζούνκο Ταμπέι στην[Κορυφή Ισμοΐλ Σομόνι|κορυφή του Κομμουνισμού, ΣΣΔ Τατζικιστάν, Σοβιετική Ένωση, 1985 ]]
Η **Τζούνκο Ταμπέι** (, 22 Σεπτεμβρίου 1939 στο Μιχάρου του Νομού Φουκουσίμα  - 20 Οκτωβρίου 2016 στο Καβαγκόε  ) ήταν Ιαπωνέζα ορειβάτισσα. Στις 16 Μαΐου 1975 έφτασε στην κορυφή του Έβερεστ. Είναι η πρώτη γυναίκα που έφτασε στην κορυφή του Έβερεστ.

## ζωή
Όταν η Ταμπέι επισκέθφηκε το Εθνικό Πάρκο Νικκόου στην ηλικία των 10 ετών, αυτή η εμπειρία άλλαξε τη ζωή της. Σπούδασε αγγλική λογοτεχνία στο Πανεπιστήμιο Σόουουα και εντάχθηκε στην τοπική ορειβατική λέσχη. Το 1969 ίδρυσε ορειβατικό σύλλογο. Μαζί με τον σύζυγό της ανέβηκαν στη κορυφή του Φούτζι, του Μάτερχορν και πολλών άλλων βουνών στην Ιαπωνία και άλλες χώρες του κόσμου.

Το 1972 η Ταμπέι είχε πλέον αναδειχθεί σε μία από τις καλύτερες ορειβάτισσες στην Ιαπωνία. Η εφημερίδα *Yomiuri Shimbun* και το τηλεοπτικό κανάλι Nippon TV αποφάσισαν να συγκροτήσουν μια ομάδα αποτελούμενη εξολοκλήρου από γυναίκες, η οποία θα ανέβαινε στο Έβερεστ. Επελέχθησαν 15 άτομα, μεταξύ άλλων και η Τζούνκο Ταμπέι.

Η δεκαπενταμελής γυναικεία ομάδα έφθασε στο Κατμαντού την άνοιξη του 1975 βοηθούμενες από μια ομάδα Σέρπα. Ακολούθησαν την ίδια διαδρομή με τους Τένσινγκ Νοργκέι και Έντμουντ Χίλαρι.

Το 1992, η Τζούνκο Ταμπέι έγινε η πρώτη γυναίκα που ανέβηκε στις Επτά Κορυφές.

## Ονομάστηκαν προς τιμήν της
Στις 23 Μαΐου 2000, ο αστεροειδής 6897 Ταμπέι πήρε το όνομά της.

## Παραπομπές


Κατηγορία:Ιαπωνίδες
Σάγαρις Λαοδικείας

Ο **Σάγαρις** ή **Σάγαρης Λαοδικείας** (πέθανε το 170 ή το 175) ήταν χριστιανός επίσκοπος της Λαοδίκειας στην Φρυγία κατά τον 2ο αιώνα.

Ως προς τις διχογνωμίες που υπήρχαν σχετικά με την ημερομηνία όπου έπρεπε να εορτάζεται το Πάσχα, ο Σάγαρις τάχθηκε υπέρ των τεσσαρεσκαιδεκατιτών. Γνώρισε μαρτυρικό θάνατο στην Λαοδικεία, κατά την περίοδο της διακυβέρνησης του αυτοκράτορα Μάρκου Αυρήλιου. Ο θάνατός του προκάλεσε έριδα μεταξύ των χριστιανών της Μικράς Ασίας, σχετικά με το Πάσχα.

Θεωρείται άγιος και η Καθολική Εκκλησία εορτάζει τη μνήμη του στις 6 Οκτωβρίου.

## Υποσημειώσεις

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 2ου αιώνα
Κατηγορία:Επίσκοποι Λαοδικείας
Βαϊνάρι Αιτωλοακαρνανίας

Το **Βαϊνάρι**, επίσημα **Βαϊνάριον**, είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 300 μέτρα, το οποίο βρίσκεται στα νοτιοδυτικά της τεχνητή λίμνης Κρεμαστών, σε απόσταση 38  χλμ. Β.-ΒΑ. από το Αγρίνιο. Αναφέρεται επίσημα ως οικισμός από το 1928 να απογράφεται στην τότε κοινότητα Αγίου Βλασίου. Σύμφωνα με το πρόγραμμα ''Καλλικράτης'' μαζί με τα Αμπέλια, τις Αυλακιές, τα Δροσινιάτικα, την Κράψη, τον Πλάτανο και τον Σταυρό αποτελούν την τοπική κοινότητα Αμπελίων που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 33 μόνιμους κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Πλάτανος Καλυβίων Αιτωλοακαρνανίας

Ο **Πλάτανος** Αγρινίου είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 30 μέτρα, το οποίο βρίσκεται σε απόσταση 8 χλμ. Δ.-ΝΔ. από το Αγρίνιο. Είναι κτισμένος στον κάμπο του Αγρινίου, ανάμεσα στα Καλύβια (Δ.-ΒΔ.) και το Δοκίμιο (Α.) ενώ στα νοτιονατολικά του χωριού είναι το Στρατιωτικό Αεροδρόμιο Αγρινίου. Αναφέρεται το 1835 στο ΦΕΚ 19Α - 07/12/1835 να προσαρτάται στον δήμο Αγρινίου. Σύμφωνα με το πρόγραμμα ''Καλλικράτης'' μαζί με τον Άγιο Γεώργιο  και τα Καλύβια αποτελούν την τοπική κοινότητα Καλυβίων που υπάγεται στη δημοτική ενότητα Αγρινίου του δήμου Αγρινίου και σύμφωνα με την απογραφή 2011 έχει 145 μόνιμους κατοίκους.

## Σημείωση
Στην Αιτωλοακαρνανία υπάρχουν οι συνώνυμοι οικισμοί: Πλάτανος Ναυπακτίας και Πλάτανος Παρακαμπυλίων.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Πλάτανος Παρακαμπυλίων Αιτωλοακαρνανίας

*Για οικισμούς με το ίδιο όνομα δείτε το λήμμα: [[Πλάτανος (αποσαφήνιση)]]*

Ο **Πλάτανος** Παρακαμπυλίων είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 404 μέτρα, το οποίο βρίσκεται σε απόσταση 32,5 χλμ. Β.-ΒΑ. από το Αγρίνιο. Αναφέρεται ως οικισμός για πρώτη φορά το 1991 να απογράφεται στην τότε κοινότητα Αμπελίων. Σύμφωνα με το πρόγραμμα ''Καλλικράτης'' μαζί με τα Αμπέλια, τις Αυλακιές, τα Δροσινιάτικα, την Κράψη, το Βαϊνάρι και τον Σταυρό αποτελούν την τοπική κοινότητα Αμπελίων που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 16 μόνιμους κατοίκους.

## Σημείωση
Στην Αιτωλοακαρνανία υπάρχουν οι συνώνυμοι οικισμοί: Πλάτανος Ναυπακτίας και Πλάτανος Αγρινίου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Λεόντιος Καισαρείας

O **Λεόντιος Καισαρείας** (πέθανε το 337)  ήταν χριστιανός επίσκοπος της Καισαρείας στην Καππαδοκία κατά τον 4ο αιώνα.

Ο Λεόντιος συμμετείχε στην Πρώτη Σύνοδο της Νίκαιας το 325 και χειροτόνησε τον Γρηγόριο ως επίσκοπο των Αρμενίων. Οι πιστοί των αποκαλούσαν *Άγγελο Ειρήνης*.

Θεωρείται άγιος και η Καθολική Εκκλησία εορτάζει τη μνήμη του στις 13 Ιανουαρίου.

## Υποσημειώσεις

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Κατηγορία:Επίσκοποι Καισαρείας
Ντάνιελ Εκ

Ο **Ντάνιελ Εκ** (γεννήθηκε στις 21 Φεβρουαρίου 1983) είναι Σουηδός δισεκατομμυριούχος επιχειρηματίας. Ο Εκ είναι γνωστός κυρίως ως συνιδρυτής και διευθύνων σύμβουλος του Spotify.

Ο Εκ μεγάλωσε στην επαρχία Ρώγκσβεντ της Στοκχόλμης. Είναι παντρεμένος με την Σόνια Λαβέντερ και έχει δύο παιδιά. 

Αποφοίτησε από το γυμνάσιο πληροφορικής του Σούντμπιμπεργκ το 2002 και ξεκίνησε να σπουδάζει μηχανική στο Βασιλικό Ινστιτούτο Τεχνολογίας, ωστόσο εγκατέλειψε τις σπουδές του για να επικεντρωθεί στην καριέρα του στην πληροφορική. 

Το 2017 αναφέρθηκε ότι ο Εκ κατείχε μετοχές αξίας περίπου 825 εκατ. δολαρίων του Spotify, το οποίο άξιζε 8 δισεκατομμύρια δολάρια. Πλέον η αξία του Spotify έχει αυξηθεί στα 16 δισεκατομμύρια δολάρια, τοποθετώντας το μερίδιο του Εκ στα 1.6 δισεκατομμύρια δολάρια εάν δεν έχει πωλήσει μέρος του.

## Παραπομπές


Κατηγορία:Σουηδοί επιχειρηματίες
Κατηγορία:Spotify
Κοριλιάνο Κάλαμπρο

Η **Κοριλιάνο Κάλαμπρο** είναι προάστιο του μεγάλου Δήμου Κοριλιάνο Ροσάνο της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Η Κοριλιάνο Κάλαμπρο βρίσκεται περίπου 40 χιλιόμετρα βορειοανατολικά από την πρωτεύουσα της επαρχίας Κοζέντσα. Ο πληθυσμός της πόλης σύμφωνα με την τελευταία Απογραφή (31 Μαρτίου 2017) είναι 40.428 κάτοικοι. Βρίσκεται στο στόμιο ενός ποταμού που περιέχει ένα υδραγωγείο, το Μεσαιωνικός κάστρο δεσπόζει στην περιοχή με ισχυρούς πύργους και μιά βαθιά τάφρο. Στην κοινότητα βρίσκονται τα ερείπια της αρχαίας πόλης Σύβαρις, της αρχαίας πόλης Θούριοι και μια Λατινική επισκοπή. Η πόλη είχε το 1879 13.000 κατοίκους με 5 εκκλησίες, έξι μονές και λίγα δημόσια κτίρια, υπάρχει εκτεταμένο εμπόριο ξυλείας, εσπεριδοειδών και ελαιόλαδου.

## Παραπομπές
 		


## Πηγές

*Ripley, George; Dana, Charles A., eds. (1879). "Corigliano"

Κατηγορία:Πόλεις της Καλαβρίας
Λεωνίδας Στολτίδης

Ο **Λεωνίδας Στολτίδης** (γεν. 1974 στην Τασκένδη, ΣΣΔ Ουζμπεκιστάν, Σοβιετική Ένωση) είναι Έλληνας πολιτικός και βουλευτής Β΄ Θεσσαλονίκης εκλεγμένος με το Κομμουνιστικό Κόμμα Ελλάδας. 

Ζει στη Θεσσαλονίκη. Σπούδασε μηχανικός τηλεπικοινωνιών και δικτύων στο Πολυτεχνείο της Σόφιας στη Βουλγαρία. Είναι συνδικαλιστής. Είναι μηχανικός τηλεπικοινωνιών και δικτύων, απόφοιτος του Πολυτεχνείου Σόφιας. Εργάστηκε από το 2000-2003 στην «Ιντρακόμ» και από το 2003 έως και σήμερα είναι υπάλληλος στον ΟΤΕ. Εχει διατελέσει γραμματέας του Εργατικού Κέντρου Θεσσαλονίκης, σήμερα είναι μέλος της διοίκησής του. Είναι μέλος της Εκτελεστικής Γραμματείας του ΠΑΜΕ και μέλος της διοίκησης της ΓΣΕΕ. 

## Παραπομπές


Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Β΄ Θεσσαλονίκης
Άνκε Ενγκέλκε

Η **Άνκε Κριστίνα Φίσερ** (γεννημένη στις 21 Δεκεμβρίου 1965) είναι καναδογερμανή κωμικός και ηθοποιός, η οποία γεννήθηκε στο Μόντρεαλ του Κεμπέκ του Καναδά. Η Ενγκέλκε μετακόμισε στην Κολωνία το 1971 με τους Γερμανούς γονείς της όπου εμφάνισε ταλέντο στο τραγούδι.  

Από το 1979 έως το 1986, ήταν παρουσιάστρια καθημερινής παιδικής τηλεοπτικής εκπομπής και παρουσίαζε το εβδομαδιαίο πρόγραμμα Pfiff (πρόγραμμα για τα παιδιά και τη νεολαία). Από το 1978 έως το 1980, παρουσίασε την εκπομπή Moment mal (Περίμενε ένα λεπτό) στο RTL. Το SWF3 την προσέλαβε ως συντάκτρια το 1986, όπου αργότερα παρουσίασε εκπομπή μέχρι το 1998. Από το 1993 είναι μέλος του θεατρικού συνόλου Gagtory.

Από το 1994 έως το 2000 ήταν νυμφευμένη με τον Αντρέας Γκριμ όπου απέκτησε μια κόρη. Αργότερα παντρεύτηκε με τον Κλάους Φίσερ με τον οποίον έχουν δύο γιους. 

Ήταν παρουσιάστρια του *[[Die Wochenshow]]* από το 1996 έως το 2000 στο Sat.1, μια δημοφιλή τηλεοπτική εκπομπή εκείνη την εποχή, μαζί με τους Μπάστιαν Παστέβκα, Ίνγκολφ Λυκ και Μάρκο Ρίμα. 

Το 2003, η Ενγκέλκε και ο Όλι Ντίτριχ κέρδισαν το βραβείο Γκρίμε για την εκπομπή *Blind Date 2 - Taxi nach Schweinau*.

Τον Δεκέμβριο συμμετείχε στην γερμανική μεταγλώττιση του "Ψάχνοντας τη Ντόρι". 

Η Ενγκέλκε έχει επίσης συμμετάσχει στο *[[Ladykracher]]* του Sat.1. Στις 17 Μαΐου 2004 όταν η δημοφιλέστατη εκπομπή *[[Harald Schmidt|Die Harald Schmidt Show]]* έφυγε από το Sat.1, η Ενγκέλκε παρουσίασε την εκπομπή *[[Anke Late Night]]* στη πρώην ζώνη του Χάραλντ Σμιτ. Λόγω χαμηλής τηλεθέασης η Ενγκέλκε κόπηκε λίγους μήνες αργότερα στις 21 Οκτωβρίου 2004. 

Συμμετέχει στην γερμανική μεταγλώττιση των Σίμπσον.

αριστερά|180px|εναλλ.=anke engelke|μικρογραφία|Η Ενγκέλκε το 2008

Τον Δεκέμβριο του 2009, το 2010, το 2011 και το 2012 παρουσίασε τα Ευρωπαϊκά Βραβεία Κινηματογράφου.

Στις 14 Μαΐου 2011 φιλοξένησε τον διαγωνισμό τραγουδιού Eurovision 2011 στο Ντίσελντορφ της Γερμανίας μαζί με τους Στέφαν Ράαμπ και Γιούντιτ Ράκερς.

Τον επόμενο χρόνο παρουσίασε την Eurovision 2012 για τη Γερμανία. Πριν παρουσιάσει τις ψήφους, έδωσε μια ζωντανή δήλωση για τα ανθρώπινα δικαιώματα στη χώρα, λέγοντας: "Σήμερα κανένας δεν μπορεί να ψηφίσει για τη χώρα του. Αλλά είναι καλό να μπορείς να ψηφίσεις. Και είναι καλό να έχεις μια επιλογή. Καλή επιτυχία στο ταξίδι σου, Αζερμπαϊτζάν. Η Ευρώπη σε παρακολουθεί." Ήταν η μόνη παρουσιάστρια του διαγωνισμού του 2012 που έδωσε έμφαση στα ανθρώπινα δικαιώματα.

Τον Φεβρουάριο του 2013 η συμμετοχή της Ενγκέλκε στη Eurovision συνέχισε, παρουσιάζοντας τον εθνικό τελικό *Unser Song für Malmö* (ελεύθερη μετάφραση: Το τραγούδι μας για το Μάλμε).

## Παραπομπές


Κατηγορία:Γερμανοί τηλεπαρουσιαστές
Κατηγορία:Γερμανίδες ηθοποιοί φωνής
Κατηγορία:Διαγωνισμός Τραγουδιού Eurovision 2011
Γιούντιτ Ράκερς

Η **Γιούντιτ Ράκερς** (γεννήθηκε στις 6 Ιανουαρίου 1976 στο Πάντερμπορν, Δυτική Γερμανία) είναι γερμανή δημοσιογράφος και παρουσιάστρια.

## Βιογραφία
Μεγάλωσε στο Μπαντ Λίπσπρινγκε. Σπούδασε στο Γυμνάσιο Πελισέους. Από το 1995 έως το 2001 σπούδασε δημοσιογραφία και επικοινωνία, γερμανική φιλολογία και σύγχρονη ιστορία στο Πανεπιστήμιο του Μύνστερ. Παράλληλα εργάστηκε σε ραδιοφωνικούς σταθμούς. Από τον Ιανουάριο του 2004 έως τον Ιανουάριο του 2010 εργάστηκε σε τηλεοπτική εκπομπή της Βορειογερμανικής Ραδιοφωνίας (Norddeutscher Rundfunk).

Από το 2005 παρουσιάζει το ειδησεογραφικό πρόγραμμα Tagesschau στο ARD και διαβάζει τις ειδήσεις στα Tagesthemen, Nachtmagazin και Morgenmagazin. Στις 14 Μαΐου 2011 φιλοξένησε τον διαγωνισμό τραγουδιού Eurovision 2011 στο Ντίσελντορφ της Γερμανίας μαζί με τους Στέφαν Ράαμπ και Άνκε Ενγκέλκε.

## Παραπομπές


Κατηγορία:Γερμανοί τηλεπαρουσιαστές
Κατηγορία:Γερμανίδες ηθοποιοί φωνής
Κατηγορία:Διαγωνισμός Τραγουδιού Eurovision 2011
Αυλακιές Αιτωλοακαρνανίας

Οι **Αυλακιές** (επίσημη ονομασία **''αι ''Αυλακιαί**) είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 320 μέτρα, το οποίο βρίσκεται ανατολικά της τεχνητής λίμνης Καστρακίου, σε απόσταση 27 χλμ. Β.-ΒΑ. από το Αγρίνιο. Είναι κτισμένο επάνω στην στην ΕΟ Αγρινίου - Καρπενησίου, ανάμεσα στον Κελανίτη (ΝΔ.) και Σταυρό (ΒΑ.). Αναφέρεται ως οικισμός για πρώτη φορά το 1940 να απογράφεται στην τότε κοινότητα Αγίου Βλασίου. Σύμφωνα με το πρόγραμμα ''Καλλικράτης'' μαζί με τα Αμπέλια, την Κράψη, τα Δροσινιάτικα, τον Πλάτανο, το Βαϊνάρι και τον Σταυρό αποτελούν την τοπική κοινότητα Αμπελίων που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 37 μόνιμους κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ) 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Πρωθυπουργός της Λετονίας

Ο **πρωθυπουργός της Λετονίας** είναι ο επικεφαλής της κυβέρνησης της χώρας. Διορίζεται από τον πρόεδρο της Λετονίας και, σύμφωνα με το Σύνταγμα της χώρας, πρέπει να είναι σε θέση να έχει την υποστήριξη του κοινοβουλίου. 

Ο πρώτος πρωθυπουργός ήταν ο Κάρλις Ούλμανις, ο οποίος ανέλαβε καθήκοντα στις 18 Νοεμβρίου 1918. Η πρώτη γυναίκα πρωθυπουργός της χώρας ήταν η Λαϊμντότα Στραουγιούμα από τις 23 Ιανουαρίου 2014 έως τις 11 Φεβρουαρίου 2016.

Σημερινή πρωθυπουργός είναι η Εβίκα Σιλίνια από τις 15 Σεπτεμβρίου 2023.

## Κατάλογος
### 1918-1940
**Πολιτικό κόμμα:**

### 1990–σήμερα

Από τις 4 Μαΐου 1990 έπειτα από την υιοθέτηση της Διακήρυξης της Αποκατάστασης Ανεξαρτησίας της Δημοκρατίας.

**Πολιτικό κόμμα:**

## Υποσημειώσεις και παραπομπές
### Υποσημειώσεις


### Παραπομπές



Κατηγορία:Πολιτική της Λετονίας
Λετονια
Σέρτζιο Κορμπούτσι

Ο **Σέρτζιο Κορμπούτσι** (ιταλικά: Sergio Corbucci), (6 Δεκεμβρίου 1926 - 1 Δεκεμβρίου 1990), ήταν Ιταλός σκηνοθέτης.

Είναι γνωστός τόσο για τα πολύ βίαια σπαγγέτι γουέστερν όσο και για τις κωμωδίες δράσης με το γνωστό δίδυμο Μπαντ Σπένσερ και Τέρενς Χιλλ.

## Πρώτα χρόνια και καριέρα
Γεννημένος στη Ρώμη το 1926, ήταν ο μεγαλύτερος αδερφός του σεναριογράφου  και σκηνοθέτη Μπρούνο Κορμπούτσι.

Ξεκίνησε την 
καριέρα του σκηνοθετώντας ως επί το πλείστον χαμηλού προϋπολογισμού επικές ταινίες. Μεταξύ των πρώτων σπαγγέτι του ήταν οι ταινίες "Grand Canyon Massacre (1964)", και το "Minnesota Clay (1965)".

Η πρώτη εμπορική επιτυχία του Κορμπούτσι ήταν κλασικό σπαγγέτι γουέστερν Τζάνγκο, με πρωταγωνιστή τον Φράνκο Νέρο,  με τον οποίο Θα συνεργαστεί αργότερα και σε άλλα δύο σπαγγέτι γουέστερν.

Μετά το Τζάνγκο, ο Κορμπούτσι σκηνοθέτησε πολλά άλλα σπαγγέτι γουέστερν, γεγονός που τον  έκανε τον πιο επιτυχημένο Ιταλό σκηνοθέτη μετά  τον Σέρτζιο Λεόνε και έναν από τους πιο παραγωγικούς σκηνοθέτες της Ιταλίας. Το πιο διάσημο από
αυτά τα γουέστερν ήταν  Η Μεγάλη Σιωπή (Il Grande Silenzio), η οποία απαγορεύτηκε σε ορισμένες χώρες για την υπερβολική προβολή της βίας.

Ο Κορμπούτσι σκηνοθέτησε επίσης τον Ναβάχο Τζο (1966), με πρωταγωνιστή τον Μπαρτ Ρέινολντς, ως έναν Ινδιάνο Ναβάχο που αντιτίθεται σε μια ομάδα ληστών που σκότωσαν τη φυλή του.

Στις δεκαετίες του 1970 και 1980 ο Κορμπούτσι στράφηκε κυρίως σε κωμωδίες, με πρωταγωνιστές τους Αντριάνο Τσελεντάνο. Μπαντ Σπένσερ και Τέρενς Χιλλ, που πολλές από αυτές τις κωμωδίες ήταν τεράστιες επιτυχίες στο ιταλικό box-office και βρήκαν ευρεία διανομή σε ευρωπαϊκές χώρες όπως η Γερμανία, η Γαλλία, η Αυστρία και η Ελβετία.

Οι ταινίες του σπάνια λαμβάνονται σοβαρά υπόψη από τους σύγχρονους κριτικούς, αλλά ο ίδιος κατάφερε να επιτύχει μια σημαντική φήμη.

Ο Σέρτζιο Κορμπούτσι πέθανε στη Ρώμη το 1990, πέντε ημέρες πριν από τα 64α γενέθλιά του, από καρδιακή προσβολή.

## Ενδεικτική Φιλμογραφία

* *[[Supreme Confession]]* (1956)
* *[[Who Hesitates is Lost]]* (1960)
* *[[An American in Toledo]]* (1960)
**[[The Son of Spartacus]]* (1962)
**[[Minnesota Clay]]* (1965)
**[[Django]]* (1966)
**[[Ringo and his Golden Pistol]]* (1966)
**[[Navajo Joe]]* (1966)
**[[Death on the Run]]* (1967)
**[[The Hellbenders]]* (1967)
**[[The Mercenary]]* (1968)
**[[The Great Silence]]* (1968)
**[[Gli specialisti]]* (1969)
**[[Compañeros]]* (1970)
**[[La Banda J.S.: Cronaca criminale del Far West]]* (1972)
**[[What Am I Doing in the Middle of the Revolution?]]* (1972)
**[[Il Bestione]]* (1974)
**[[Di che segno sei?]]* (1975)
**[[The White the Yellow and the Black]]* (1975)
**[[The Con Artists]]* (1976)
**[[Il signor Robinson]]* (1975)
**[[Odds and Evens]]* (1978)
**[[Neapolitan Mystery]]* (1979)
**[[Super Fuzz]]* (1980)
**[[Who Finds a Friend Finds a Treasure]]* (1981)
**[[Days of Inspector Ambrosio]]* (1988)

## Εξωτερικοί σύνδεσμοι
* Ο  

## Παραπομπές


Κατηγορία:Ιταλοί σεναριογράφοι
Κατηγορία:Ιταλοί παραγωγοί ταινιών
Κατηγορία:Ιταλοί σκηνοθέτες κινηματογράφου
Ραμόν Ρομέρο, Τζ.

Ο **Ραμόν Ρομέρο ο νεότερος** (15 Ιουλίου 1975) είναι μέλος της Βουλής των Αντιπροσώπων του Τέξας, εκλεγμένος με το Δημοκρατικό Κόμμα. Εκπροσωπεί την περιοχή 90 από το 2015.  Στις προκριματικές εκλογές του 2014, ο Ρομέρο νίκησε τον επί μακρόν Δημοκρατικό βουλευτή Λον Μπέρναμ. 

## Βιβλιογραφικές αναφορές


## Εξωτερικοί σύνδεσμοι

* Νομοθετική σελίδα 
* Ramon Romero νεώτερος στο ''Texas Tribune'' 

Κατηγορία:Πολιτικοί των ΗΠΑ
Τζουζέπε Ορλαντίνι

Ο **Τζουζέπε Ορλαντίνι** (ιταλικά: Giuseppe Orlandini), (γεννημένος στη Φλωρεντία το 1922) είναι Ιταλός σκηνοθέτης και σεναριογράφος, ο οποίος σκηνοθέτησε δέκα ταινίες μεταξύ 1940 και 1967.

## Φιλμογραφία
* *[[Continuavano a chiamarli... er più e er meno]]* (1972)
* *[[I clan dei due borsalini]]* (1971)
* *[[I due maggiolini più matti del mondo]]* (1970)
* *[[Gli infermieri della mutua]]* (1969)
* *[[I due crociati]]* (1968)
* *[[I due vigili]]* (1967)
* *[[La ragazzola]]* (1965)
* *[[La pupa]]* (1963)
* *[[Cronache del '22]]* (1962)
* *[[Tutti innamorati]]* (1959)

## Εξωτερικοί σύνδεσμοι
* Ο  

## Παραπομπές


Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Διύλιση

Η **διύλιση** είναι η διαδικασία καθαρισμού μιας ουσίας ή μιας μορφής. Ο όρος χρησιμοποιείται συνήθως για έναν φυσικό πόρο που είναι αξιοποιήσιμος στην ακατέργαστη μορφή του, αλλά αποδίδει καλύτερα στην καθαρή μορφή του. Για παράδειγμα, οι περισσότεροι τύποι φυσικού πετρελαίου είναι έτοιμες καύσιμες ύλες στην ακατέργαστη μορφή τους, αλλά δεν αποδίδουν ικανοποιητικά και αφήνουν υπολείμματα και υποπροϊόντα που φράζουν έναν κινητήρα. Ο όρος είναι ευρύς και μπορεί να συμπεριλάβει και πιο δραστικούς μετασχηματισμούς, όπως η αναγωγή του μεταλλεύματος σε μέταλλο. 

Η διύλιση των υγρών συνήθως επιτυγχάνεται με απόσταξη ή κλασματική απόσταξη, με μία πολύ χρήσιμη διαδικασία που χρησιμοποιείται και στον διαχωρισμό των διαφορετικών κλασμάτων του πετρελαίου. Ομοίως, η διύλιση των αερίων γίνεται κατόπιν ψύξης. συμπίεσης και υγροποίησής τους. Σε ορισμένες περιπτώσεις, τα αέρια και υγρά μπορούν να εκχυλιστούν με εκλεκτικούς διαλύτες, που διαλύουν είτε την ουσία ενδιαφέροντος είτε τις ανεπιθύμητες προσμίξεις. 

Το ραφινάρισμα πολλών στερεών μπορεί να γίνει με την ανάπτυξη κρυστάλλων σε ένα διάλυμα του ακάθαρτου υλικού. Η κανονική δομή του κρυστάλλου τείνει να ευνοεί το επιθυμητό υλικό και να αποκλείει τα άλλα είδη σωματιδίων. 

Οι δυνατότητες διύλισης διευρύνονται περαιτέρω με χημικές αντιδράσεις που διευκολύνουν τον διαχωρισμό.  

Η καλή χρήση του πυριτίου και άλλων ημιαγωγών στα ηλεκτρονικά βασίζεται στον ακριβή έλεγχο των προσμίξεων. Η τήξη κατά ζώνες είναι μία μέθοδος καθαρισμού που αναπτύχθηκε από τον Γουίλιαμ Γκάρντνερ Πφαν, και χρησιμοποιήθηκε για την παραγωγή καθαρού Γερμάνιου. Στη συνέχεια, ο Χένρι Θευερερ της Bell Labs προσάρμοσε τη μέθοδο του Πφαν στο πυρίτιο για να παράγει πυρίτιο επιπλέουσας ζώνης. 

Κοινά υλικά που διυλίζονται: 

* μέταλλα  
* πετρέλαιο (διυλιστήριο πετρελαίου ) 
* πυρίτιο 
* ζάχαρη (διυλιστήριο ζάχαρης)
* αλεύρι (αλευρόμυλος) 
* επιτραπέζιο αλάτι 
* φυτικά έλαια (εξευγενισμός μαγειρικού ελαίου και ραφινάρισμα φυτικών ελαίων για παραγωγή βιοκαυσίμων) 
* αέρας 
* γυαλί (διαύγαση)

## Δείτε επίσης
* Διαχωρισμός αέρα

## Παραπομπές


Κατηγορία:Βιομηχανικές διεργασίες
Τζάστιν Ουέλμπι

Ο **Τζάστιν (Ιουστίνος) Πόρταλ Ουέλμπι** (γενν. 6 Ιανουαρίου 1956, Λονδίνο) είναι Αγγλικανός επίσκοπος. Υπήρξε προκαθήμενος της Εκκλησίας της Αγγλίας και της Αγγλικανικής Κοινωνίας, ως 105ος Αρχιεπίσκοπος του Καντέρμπερι από το 2013 μέχρι το 2025. Για μικρό χρονικό διάστημα ήταν αρχιεπίσκοπος του Ντάραμ. 

Στις 12 Νοεμβρίου 2024 ανακοίνωσε ότι αποφάσισε να παραιτηθεί, υπό το βάρος πιέσεων για συγκάλυψη σεξουαλικών σκανδάλων με θύματα νεαρά άτομα.  

Ο Ουέλμπι σπούδασε νομική και ιστορία στα Κολλέγια Trinity (Πανεπιστήμιο του Κέιμπριτζ) και Ήτον και θεολογία για χειροτονία από αυτό του Σαιντ Τζονς του Ντάραμ. Επίσκοπος του Ντάραμ έγινε το 2011. 

Σύμφωνα με αναφορές, η θεολογία του Ουέλμπι εκπροσωπεί την ευαγγελική παράδοση εντός του Αγγλικανισμού.

## Παραπομπές


Κατηγορία:Επίσκοποι του 21ου αιώνα
Κατηγορία:Αρχιεπίσκοποι του Καντέρμπερι
Ευζώιος

Με το όνομα **Ευζώιος** μπορεί να εννοείται ένα από τα παρακάτω ιστορικά πρόσωπα:
*Ευζώιος Αντιοχείας, χριστιανός αρειανός επίσκοπος του 4ου αιώνα.
*Ευζώιος Βυζαντίου, χριστιανός επίσκοπος του 2ου αιώνα.

Κατηγορία:Αποσαφηνίσεις ονομάτων
Αλύπιος

Το όνομα **Αλύπιος** μπορεί να αναφέρεται σε: 

* Αλύπιος Βυζαντίου
* Όσιος Αλύπιος ο Κιονίτης
Αμπντούς Σαλάμ

Ο **Μοχάμαντ Αμπντούς Σαλάμ** (παντζάμπι, , 29 Ιανουαρίου 192621 Νοεμβρίου 1996), ήταν Πακιστανός θεωρητικός φυσικός. Βραβεύτηκε το 1979 με Νόμπελ Φυσικής με τους Σέλντον Γκλάσοου και Στίβεν Βάινμπεργκ, για την συνεισφορά τους στην θεωρία της ηλεκτροασθενούς αλληλεπίδρασης. Ήταν ο πρώτος Πακιστανός που βραβεύτηκε με Νόμπελ στις επιστήμες και ο δεύτερος άνθρωπος ισλαμικής χώρας που κέρδισε οποιοδήποτε βραβείο Νόμπελ (μετά τον αιγύπτιο Ανουάρ Σαντάτ).

## Παραπομπές


Κατηγορία:Βραβευμένοι με Νόμπελ Φυσικής
Κατηγορία:Εταίροι της Βασιλικής Εταιρείας
Παλαιοζεύγαρο Αιτωλοακαρνανίας

Το **Παλαιοζεύγαρο** είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 140 μέτρα το οποίο βρίσκεται νότια της λίμνης Τριχωνίδας σε απόσταση 25,5 χλμ. ΝΑ. από το Αγρίνιο. Αναφέρεται επίσημα ως οικισμός από το 1951 να απογράφεται στην τότε κοινότητα Δαφνιά. Σύμφωνα με το πρόγραμμα ''Καλλικράτης'' μαζί με τον Δαφνιά την τοπική κοινότητα Δαφνιά που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει 1 μόνιμο κάτοικο.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ενγκελμπέργκα

Η **Ενγκελμπέργκα**, γαλλ. Engelberga ή Ανγκιλμπέργκα (απεβ. 896-901) από τον Οίκο των Σουππονιδών ήταν μάλλον κόρη του κόμη της Πάρμας και με τον γάμο της έγινε βασίλισσα της Λομβαρδίας.

## Βιογραφία
Ήταν μάλλον κόρη του Αντέλχη Α΄ κόμη της Πάρμας, Μπρέσκιας, Κρεμόνας & του Σπολέτο, γιου του Σούππο Α΄ κόμη της Πάρμας, Μπρέσκιας, Πλακεντίας, Μοντένας & Μπέργκαμο. Αδελφός της ήταν ο Σούππο Β΄.

Ίδρυσε το αββαείο του Σαν Σίστο στην Πλακεντία και όταν απεβίωσε ο σύζυγός της, έγινε αργότερα εκεί ηγουμένη το 896. Απεβίωσε σύντομα μετά.

## Οικογένεια
Παντρεύτηκε το 851 τον Λουδοβίκο Β΄ των Καρολιδών βασιλιά της Λομβαρδίας και είχε τέκνο:
* Ερμενγάρδη 852/5-897, παντρεύτηκε τον Μπόζο των Μποζονιδών βασιλιά της Κάτω Βουργουνδίας & της Προβηγκίας.

## Πηγές
* Bouchard, Constance Brittain (Spring 1988). "The Bosonids or Rising to Power in the Late Carolingian Age". French Historical Studies (3 ed.). Society for French Historical Studies]. 15.
* Riché, Pierre (2012). Les Carolingiens: Une famille qui fit l'Europe (in French). Hachette littérature.

## Παραπομπές


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Σύζυγοι των βασιλέων των Φράγκων
Κατηγορία:Βασίλισσες της Λομβαρδίας
Κατηγορία:Βασίλισσες της Ιταλίας
Λέοναρντ Σμιτς

Ο δρ. **Λέοναρντ Σμιτς** (*Leonhard Schmitz*, 1807 – Μάιος 1890) ήταν γεννημένος στην Πρωσία κλασικός φιλόλογος και εκπαιδευτικός, που σταδιοδρόμησε κυρίως στη Μεγάλη Βρετανία.

## Βιογραφικά στοιχεία
Ο Σμιτς γεννήθηκε στην πόλη Επέν (γερμ. Όιπν), που τότε ανήκε στην Πρωσία και σήμερα στο Βέλγιο, κοντά στα σύνορα Βελγίου-Γερμανίας.

Πήγε στο γυμνάσιο στο Αιξ-λα-Σαπέλ. Σε ηλικία δέκα ετών έχασε το δεξί του χέρι σε ένα ατύχημα, αλλά παρά το γεγονός αυτό αρίστευσε στα μαθήματα. Σπούδασε στο Πανεπιστήμιο της Βόννης, από όπου πήρε και διδακτορικό, και δέχθηκε την επίδραση ιδιαιτέρως του Μπάρτολντ Γκέοργκ Νήμπουρ.

Ο Σμιτς μετανάστευσε το 1837 στην Αγγλία, όπου γνωρίστηκε και με άλλους λόγιους, ενώ συνέγραψε πολλά από τα λήμματα μυθολογίας στο έργο του κλασικιστή Ουίλλιαμ Σμιθ *[[Λεξικό της ελληνικής και ρωμαϊκής βιογραφίας και μυθολογίας]]*, αποτελώντας γενικότερα «μια μορφή-κλειδί στη μετάδοση των γερμανικών κλασικών σπουδών στη βικτωριανή Βρετανία».

thumb|Το σπίτι της οδού Carlton Terrace 11
Το 1846 ο Σμιτς μετακόμισε στη Σκωτία για να υπηρετήσει ως διευθυντής του Βασιλικού Γυμνασίου στο Εδιμβούργο, μέχρι το 1866. Εκεί ζούσε στον αριθμό 11 της ονομαστής οδού Carlton Terrace, στον Λόφο Κάλτον, πολύ κοντά στο σχολείο.

Εκλέχθηκε εταίρος της Βασιλικής Εταιρείας του Εδιμβούργου ήδη από το 1846. Στον λόγο που εκφώνησε κατά την επίσημη υποδοχή του στην Εταιρεία, εξέφρασε την ελπίδα ότι ο διορισμός του στην πόλη θα συνιστούσε «το μέσον ενδυναμώσεως και αυξήσεως της διανοητικής συμπαθείας, της υπάρχουσας επί τόσο μακρό διάστημα μεταξύ αυτής της χώρας και της Γερμανίας». Από τη θέση του στο Βασιλικό Γυμνάσιο δίδαξε το 1859 αρχαία ρωμαϊκή ιστορία τον Πρίγκιπα της Ουαλλίας, μετέπειτα  βασιλιά Εδουάρδο Ζ΄.

Ο Σμιτς επέστρεψε στην Αγγλία το 1866 για να αναλάβει τη διεύθυνση του Διεθνούς Κολεγίου του Λονδίνου από το 1866 έως το 1874, ενώ κατόπιν διετέλεσε Εξεταστής επί των Κλασικών στο Πανεπιστήμιο του Λονδίνου από το 1874 έως το 1884.

### Προσωπική ζωή
Ο Λέοναρντ Σμιτς νυμφεύθηκε Αγγλίδα, την Ελίζα Μαίρη Μάτσελ, και περί το 1840 απέκτησαν μία κόρη, την Λεονόρα Σμιτς, που έγινε αξιόλογη μουσικοκριτικός.

## Βιβλία
* *A Grammar of the Latin Language* (1845, με τον Karl Zumpt)
* *The History of Rome* (1851, με άλλους)
* *Lectures on Ancient History* (1852)
* *Lectures on the History of Rome* (1852)
* *Elementary Latin Grammar and Exercise* (1853)
* *Lectures on Ancient Ethnography and Geography* (1854)
* *A Manual of Ancient Geography* (1857)
* *The Ancient History of Herodotus* (1859)
* *Biographies of Eminent Soldiers of the Last Four Centuries* (1865)
* *A History of England for Junior Classes* (1877)
* *A History of Latin Literature* (1877)
* *A Practical Grammar of the German Language*
* Putnam's Short School Histories (1876): *England* + *Germany* + *Greece* + *Rome*

## Παραπομπές


Κατηγορία:Γερμανοί φιλόλογοι
Κατηγορία:Γερμανοί εκπαιδευτικοί
Αθανάριχος

Ο **Αθανάριχος** (λατιν. *Athanaricus*, απεβ. 381 μ.Χ.) ήταν ηγεμόνας πολλών φυλών των Θερβιγγιανών Γότθων επί τουλάχιστον δύο δεκαετίες τον 4ο αιώνα. Σε όλη σχεδόν τη διάρκεια της ηγεμονίας του, ο Αθανάριχος αντιμετώπιζε εισβολές στα εδάφη του από τη Ρωμαϊκή Αυτοκρατορία, τους Ούννους, αλλά και έναν εμφύλιο πόλεμο. Θεωρείται ο πρώτος βασιλιάς των Βησιγότθων, που αργότερα κυρίευσαν και την ίδια τη Ρώμη, προτού εγκατασταθούν στην Ιβηρία και ιδρύσουν εκεί το Βασίλειο των Βησιγότθων.

## Βιογραφικά στοιχεία
[thumb|275px|«Ο Αθανάριχος και ο [Ουάλης επί του Δουνάβεως», ξυλογραφία του 1860 βασισμένη σε σχέδιο του Έντουαρντ Μπέντεμαν.]]
Ο Αθανάριχος, γιος του Αορίχου, εμφανίζεται για πρώτη φορά στην Ιστορία το 367-369, με τους πολέμους του κατά του Ρωμαίου Αυτοκράτορα Ουάλη. Το 369, μετά τη Μάχη του Νοβιόδουνου (στη σημερινή Ρουμανία), διαπραγματεύθηκε μία ευνοϊκή συμφωνία για τον λαό του. Κατά τη διάρκεια της ηγεμονίας του Αθανάριχου, πολλοί υπήκοοί του είχαν προσηλυτισθεί στον Αρειανισμό (αίρεση του Χριστιανισμού), κάτι που έβρισκε τον Αθανάριχο αντίθετο, καθώς φοβόταν ότι ο Χριστιανισμός γενικότερα θα κατέστρεφε τον γοτθικό πολιτισμό. Σύμφωνα με τον Σωζομενό, περισσότεροι από 300 Χριστιανοί σκοτώθηκαν στον Διωγμό του Αθαναρίχου κατά τη δεκαετία του 370, με γνωστότερο ίσως τον Άγιο Νικήτα.

Ο Φριτιγέρνης, αντίπαλος του Αθανάριχου, ήταν οπαδός του Αρειανισμού και ευνοούμενος τού, επίσης Αρειανού, Ουάλη. Από το 371 έως το 375 ο Αθανάριχος πολέμησε τον Φριτιγέρνη σε εμφύλιο πόλεμο. Μαζί με τους στρατηγούς του Μουνδέριχο και Λαγγαρίμανο (*Lagarimanus*), ο Αθανάριχος ηττήθηκε αργότερα από τους εισβάλλοντες Ούννους. Καταφεύγοντας προσωρινά στα Καρπάθια Όρη, ο Αθανάριχος έγινε δεκτός αργότερα με μεγάλες τιμές από τον Θεοδόσιο Α΄ στην Κωνσταντινούπολη το 381, οπότε και υπέγραψε συνθήκη φιλίας με τη Ρωμαϊκή Αυτοκρατορία.

Ο Σωκράτης ο Σχολαστικός, ο Σωζομενός και ο Ζώσιμος αναφέρονται στις συγκρούσεις μεταξύ Φριτιγέρνη και Αθαναρίχου. Αντιθέτως, ο Αμμιανός Μαρκελλίνος και ο Φιλοστόργιος δεν κατέγραψαν τέτοιες συγκρούσεις.

Λίγο καιρό μετά την άφιξή του στην Κωνσταντινούπολη, ο Αθανάριχος απεβίωσε από κάποια νόσο. Ο Θεοδόσιος τον κήδευσε με τόση μεγαλοπρέπεια και πολυτέλεια, ώστε «οι βάρβαροι έμειναν έκπληκτοι» Με συνθήκη το 382, συμφωνήθηκε ειρήνη με όσους Θερβιγγιανούς (Βησιγότθους πλέον) πολεμούσαν ακόμα τους Ρωμαίους στη Θράκη, και κράτησε μέχρι το τέλος του Θεοδοσίου Α΄ το 395.

## Παραπομπές


## Πηγές

* 

Κατηγορία:Γότθοι
Κατηγορία:Βασιλείς των Βησιγότθων
Ηλικιωμένος

**Ηλικιωμένος** ονομάζεται ο άνθρωπος που διανύει την τρίτη ηλικία. Αν και δεν υπάρχει βιολογικός, δημογραφικός ή κοινωνικός καθορισμός της τρίτης ηλικίας, για στατιστικούς λόγους έχει γίνει δεκτό ότι στους ηλικιωμένους ανήκουν τα άτομα που έχουν υπερβεί το 65ο έτος τους. O Οργανισμός Ηνωμένων Εθνών (Ο.Η.Ε) τοποθετεί την τρίτη ηλικία για τις περισσότερες δυτικές χώρες μετά την ηλικία των 65 ετών, οπότε και αρχίζει η συνταξιοδότηση ενός ανθρώπου.

Υπάρχουν διαφορετικoί επίσημοι ορισμοί που αποδίδονται στα άτομα της τρίτης ηλικίας, όπως ηλικιωμένοι, συνταξιούχοι και υπερήλικες (older adults). 

Ως προς τη μελέτη των ηλικιωμένων, ο τομέας της ιατρικής που ασχολείται με τη μελέτη της διαδικασίας της γήρανσης λέγεται  (gerontology), ενώ ο τομέας ο οποίος ασχολείται με τη μελέτη των ασθενειών που πλήττουν τους ηλικιωμένους λέγεται  (geriatrics). Παράλληλα, άλλες ειδικότητες ασχολούνται με ζητήματα κοινωνικής φύσεως που απασχολούν τους ηλικιωμένους, όπως η μοναξιά και ο φόβος της γήρανσης, της ανικανότητας αυτοεξηπηρέτησης, της αναπηρίας και του θανάτου.

## Παραπομπές


## Πηγές
•ΠΑΠΥΡΟΣ ΛΑΡΟΥΣ ΜΠΡΙΤΑΝΝΙΚΑ ΤΟΜΟΣ 26ος

Κατηγορία:Γήρας
Ερμενγάρδη της Ιταλίας

Η **Ερμενγάρδη** (ιταλ. *Ermengarda/Ermengarde/Irmingard*, 852/5 - 897) από τον Οίκο των Καρολιδών ήταν κόρη του βασιλιά της Λομβαρδίας και με τον γάμο της έγινε βασίλισσα της Κάτω Βουργουνδίας και Προβηγκίας.

## Βιογραφία
Ήταν το μόνο τέκνο του Λουδοβίκου Β΄ των Φράγκων και Λομβαρδών και της Ενγκελμπέργκας των Σουππονιδών, κόρης του Αντέλχις Α΄, κόμη της Πάρμας, Μπρέσιας, Κρεμόνας και Σπολέτο.

## Οικογένεια
Το 870/871 αρραβωνιάστηκε τον Κωνσταντίνο, γιο του Βυζαντινού Αυτοκράτορα Βασιλείου Α΄, αλλά οι πηγές δεν συμφωνούν εάν τελικά έγινε ο γάμος ή όχι. Ο Κωνσταντίνος απεβίωσε ξαφνικά το 879.

Παντρεύτηκε τον Μπόζο των Μπιβινιδών, βασιλιά της Κάτω Βουργουνδίας και Προβηγκίας και είχε τέκνα:
* Ερμενγάρδη π.877-935, παντρεύτηκε τον Μανασσή Α΄ τον Γηραιό, κόμη του Σαλόν-συρ-Σεν (ή Σαόν;).
* Ενγκελμπέργκα/Εθελμπέργκα, παντρεύτηκε πρώτα τον Καρλομάν Β΄ των Καρολιδών βασιλιά της Δυτικής Φραγκίας και μετά τον Γουλιέλμο Α΄ δούκα της Ακουιτανίας.
* Λουδοβίκος Γ΄ ο *Τυφλός* βασιλιάς των Φράγκων, της Λομβαρδίας & της Προβηγκίας. Μάλλον νυμφεύτηκε την Άννα Ευδοκία των Μακεδόνων, κόρη του Λέοντα ΣΤ΄ του *Σοφού*, Αυτοκράτορα των Ρωμαίων.
** Κάρολος-Κωνσταντίνος απεβ. 962, κόμης του Βιέν.
*** Κωνσταντία, παντρεύτηκε τον Μπόζο Β΄ των Μποζονιδών κόμη του Αρλ & του Αβινιόν. Απόγονοί τους οι βασιλείς της Γαλλίας, κ.ά..

## Παραπομπές


## Πηγές
* Wickham, Chris. Early Medieval Italy: Central Power and Local Society 400-1000. MacMillan Press: 1981.
* Valerie L. Garver, Women and Aristocratic Culture in the Carolingian World, Cornell University Press, 2009.
* Gay, Jules. L'Italie méridionale et l'empire Byzantin: Livre I. Burt Franklin: New York, 1904.

Κατηγορία:Δυναστεία των Καρολιδών
Διοργανώσεις Ε.Π.Σ. Λέσβου 2019–20

Για την **περίοδο 2019-20**, η Ένωση Ποδοσφαιρικών Σωματείων Λέσβου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λέσβου.

Η πρωταθλήτρια της ΕΠΣ Λέσβου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Λέσβου, αποκτά το δικαίωμα συμμετοχής στο Κύπελλο Ελλάδας.

Κατηγορία:Ε.Π.Σ. Λέσβου
Παλαιοπλάτανος Αιτωλοακαρνανίας

Ο **Παλαιοπλάτανος** είναι ορεινό χωριό της Αιτωλοακαρνανίας σε υψόμετρο 580 μέτρων, το οποίο βρίσκεται στους βορειοανατολικούς πρόποδες του όρους Αράκυνθος (Ζυγός) και νότια της λίμνης Τριχωνίδας. Απέχει 24 χλμ. Ν.-ΝΑ. από το Αγρίνιο. Ως οικισμός αναφέρεται το 1853 να προσαρτάται με το ΦΕΚ 19Α-07/12/1835 στον τότε δήμο Κερασιάς του νομού Αιτωλίας και Ακαρνανίας. Σύμφωνα με το πρόγραμμα ''Καλλικράτης'', μαζί με την Ματαράγκα και την Αγία Μαρίνα αποτελούν την τοπική κοινότητα Ματαράγκας που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 έχει πληθυσμό 33 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ήρως

Η λέξη **Ήρως** μπορεί να αναφέρεται σε: 

* Ήρως Αρελάτης
* Ο Μικρός Ήρως
Σύνοδος κλιματικής δράσης του ΟΗΕ (2019)

Η **σύνοδος κλιματικής δράσης του ΟΗΕ για το 2019** θα λάβει χώρα στην έδρα των ΟΗΕ στην Νέα Υόρκη στις 23 Σεπτεμβρίου 2019. Οι εργασίες της ξεκίνησαν στις 21 Σεπτεμβρίου 2019, όπου συμμετείχαν νέοι και διάφοροι απεσταλμένοι κυβερνήσεων ανά τον κόσμο. 

## Προοίμιο
Στις 14 Αυγούστου 2019 η Γκρέτα Τούνμπεργκ και ο πατέρας της Σβάντε απέπλευσαν από τη πόλη Πλίμουθ και διέσχισαν με ιστιοφόρο τον Ατλαντικό Ωκεανό με κατεύθυνση την Αμερική. Εκεί η Τούνμπεργκ θα συμμετάσχει στην σύνοδο για τη κλιματική δράση στη Νέα Υόρκη και τον Δεκέμβριο θα συμμετάσχει στην ετήσια σύνοδο για το κλίμα στη Χιλή.

## Παραπομπές

Κατηγορία:Οργανισμός Ηνωμένων Εθνών
Ροντρίγκο ντε λα Σέρνα

Ο **Ροντρίγκο ντε λα Σέρνα** (ισπ.: **Rodrigo de la Serna**, ) γεννήθηκε στις 18 Απριλίου 1976 στο Μπουένος Άιρες και είναι Αργεντινός ηθοποιός. Είναι γνωστός από τον ρόλο του ως *Παλέρμο*, στον τρίτο κύκλο της ισπανικής σειράς *[[Η τέλεια ληστεία|La casa de papel]]* (ελληνικά: *Η τέλεια ληστεία*). 

Το 2004, κέρδισε το Silver Condor για τον καλύτερο ηθοποιό και το Ανεξάρτητα Βραβεία Spirit για την "Best Debut Performance" για την ταινία *[[Ημερολόγια Μοτοσικλέτας|Ημερολόγια μοτοσικλέτας]]*, για την οποία ήταν υποψήφιος Βραβείο BAFTA Β΄ Ανδρικού Ρόλου. Έπαιξε τον ρόλο του Αλμπέρτο Γρανάδο, του συνταξιδιώτη του Τσε Γκεβάρα κατά τη διάρκεια των 8 μηνών του ταξιδιού τους στη Νότια Αμερική. 

Έχει πάρει μέρος σε αρκετές τηλεοπτικές σειρές στην Αργεντινή όπως οι *Okupas, Sol Negro* και *Hermanos y Detectives.* 

Ο Ντε λα Σέρνα συμμετείχε στην παραγωγή της ταινίας *San Martín: El Cruce de los Andes*, η οποία έκανε πρεμιέρα το 2010. Είναι πρωταγωνιστής της ταινίας, παίζοντας Χοσέ ντε Σαν Μαρτίν. 

## Φιλμογραφία (ενδεικτική)

* *El mismo amor, la misma lluvia* (1999) 
* *Nueces para el amor* (2000) 
* *Gallito ciego* (2001) 
* *[[Ημερολόγια Μοτοσικλέτας]]* (2004) 
* *Crónica de una fuga* (2006) 
* *Tetro* (2009) 
* *Contra Λας Κουερντάς* (2010) 
* *Σαν Μαρτίν: Ελ Κόριντς ντε Λος Άντης* (2011) 
* *Τσιάματεμι Φραντσέσκο* (2015) 
* *Ο δρόμος προς την ειρήνη* ("Camino a La Paz", 2016) 
* *Cien años de perdón* (2016) 
* *Ελ Λόμπιστα* (2018) 
* *Γιουκατάν* (2018) 
*''La casa de papel'' (2019)

## Παραπομπές


## Εξωτερικοί σύνδεσμοι
* Rodrigo de la Serna         
* 

Κατηγορία:Αργεντινοί ηθοποιοί
Λυσιμάχεια Αιτωλοακαρνανίας

Η **Λυσιμάχεια** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γεωγραφικά - ιστορικά στοιχεία
Η Λυσιμάχεια βρίσκεται στα νοτιοδυτικά της λίμνης Λυσιμαχίας και στους βορειοδυτικούς πρόποδες του όρους Αράκυνθος (Ζυγός)  σε υψόμετρο 110 μέτρα. Απέχει περίπου 17 χλμ. ΝΔ. από το Αγρίνιο και 28,5 χλμ. ΒΔ. από το Μεσολόγγι. Η παλιά ονομασία της, την περίοδο της τουρκοκρατίας, ήταν *Μουρστιάνο* ή *Μούρστανο* και σύμφωνα με την τοπική παράδοση οφειλόταν στον Τούρκο αγά της περιοχής που ονομαζόταν Μουρστιάν. Πιθανολογείται ότι στην περιοχή υπήρξε η αρχαία Λυσιμάχεια εξ΄ αιτίας μικρού κατάλοιπου Πελασγιακού τείχους, που βρέθηκε στην τοποθεσία "Άγιος Νικόλαος".

### Καπνοφυτείες
Η οικονομία του χωριού στηρίζονταν κυρίως στις Καπνοφυτείες λίγο έξω από το χωριό, αλλά μετά από την απαγόρευσή τους από την κυβέρνηση (2015) ο τόπος ερήμωσε αρκετά.

### Αξιοθέατα
Αν ποτέ βρεθείτε στη Λυσιμαχεία,μπορείτε να δείτε το  στην κεντρική πλατεία,ή να θαυμάσετε την φυσική ομορφιά του Ζυγού από το εκκλησάκι του Άη Νικόλα. Επίσης, τα αναγνωρισμένα ιαματικά Λουτρά Χέλωβα (γνωστά και ως πηγή  στις πηγές της λίμνης) ήταν πανελλήνια γνωστά μέχρι να κλείσουν.

## Διοικητικά στοιχεια
Ως *Μουρστιάνο* αναφέρεται μετά την απελευθέρωση το 1835 στο ΦΕΚ 19Α - 07/12/1835 να προσαρτάται στον τότε δήμο Ωλενείας. Το 1927 ορίζεται έδρα της νεοϊδρυθείσας κοινότητας Μουρστιάνου και το 1927 μετονομάζεται σε Λυσιμάχεια. Σύμφωνα με το πρόγραμμα ''Καλλικράτης'' αποτελεί την τοπική κοινότητα Λυσιμαχείας που υπάγεται στη δημοτική ενότητα Αγγελοκάστρου του δήμου Αγρινίου και σύμφωνα με την απογραφή 2011 έχει πληθυσμό 335 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μπέτυ Μπλου

Η **Μπέτυ Μπλου** (γαλλικά: 37°2 le Matin) είναι Γαλλική ταινία του 1986 σε σκηνοθεσία Ζαν-Ζακ Μπενέξ, από το βιβλίο *37°2 Το πρωί*, σε σενάριο του συγγραφέα και του σκηνοθέτη.

## Πλοκή

Η ταινία περιγράφει την ιστορία ενός παθιασμένου έρωτα με τραγική εξέλιξη. Ο Ζοργκ είναι ένας ερασιτέχνης συγγραφέας, που έχει παρατήσει το έργο του και ζει σαν ο γενικός επιστάτης μιας ντουζίνας μπανγκαλόου σε κάποια παραλιακή περιοχή της Νότιας Γαλλίας. Εντελώς ξαφνικά κι απρόσμενα, εισβάλει στη ζωή του, η προκλητική και σέξι Μπέτυ. Η νεαρή κοπέλα φανερώνει από την αρχή μια παθιασμένη αφοσίωση σε εκείνον και το ταλέντο του, αλλά και μια κυκλοθυμική συμπεριφορά που ταράζει τη σχέση τους. Το ερωτευμένο ζεύγος, μετά από την πρόκληση εμπρησμού στη φωλιά τους, μετακομίζει σε προάστιο του Παρισιού και από εκεί σε μια πόλη της Νότιας Γαλλίας, όπου διατηρούν ένα μαγαζί πώλησης μουσικών πιάνων. Η Μπέτυ, μετά από ανεπιτυχείς προσπάθειες να μείνει έγκυος (ο πρωτότυπος τίτλος, 37.2 βαθμοί κελσίου είναι η θερμοκρασία του σώματος μιας εγκύου γυναίκας το πρωί), αρχίζει να εκδηλώνει επικίνδυνες ψυχαναγκαστικές διαταραχές και ξαφνικές καταστροφικές εκρήξεις. Ο Ζοργκ θα την ακολουθήσει μέχρι το τέλος, προσπαθώντας να την προστατέψει από τον ίδιο τον εαυτό της. 

## Βραβεία
* Βραβείο Σεζάρ Καλύτερης αφίσας
* Υποψηφιότητα για Όσκαρ Καλύτερης ξενόγλωσσης ταινίας 

## Κριτικές
Η ταινία γνώρισε μεγάλη εμπορική επιτυχία στη Γαλλία αλλά και σε πολλές άλλες χώρες παρά τις συγκρατημένες κριτικές. Είναι η τρίτη ταινία του Μπενέξ μετά την Ντίβα και Το φεγγάρι στον υπόνομο και η μεγαλύτερη επιτυχία του. Επίσης η ταινία έκανε διεθνή σταρ την άγνωστη Μπεατρίς Νταλ. Σημαντικό ρόλο στην επιτυχία της έπαιξε και η μουσική του Γκάμπριελ Γιάρεντ. Κέρδισε μόνο το Βραβείο Σεζάρ αφίσας αν και είχε υποψηφιότητες σε όλες τις βασικές κατηγορίες.

## Παραπομπές


## Εξωτερικοί σύνδεσμοι
* https://www.imdb.com/title/tt0090563/

Κατηγορία:Ταινίες του 1986
Κατηγορία:Γαλλικές ταινίες της δεκαετίας 1980
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Ταινίες βασισμένες σε γαλλικά μυθιστορήματα
Εβεράρδος του Φρίουλι

Ο **Έμπερχαρντ**, γερμ. Eberhard, λατιν. Everardus (π. 815 - 16 Δεκεμβρίου 867) από τον Οίκο των Ουνρουοχιδών ήταν δούκας του Φρίουλι. Είχε μία μεγάλη βιβλιοθήκη και παρήγγειλε έργα στα Λατινικά. Διατηρούσε αλληλογραφία με θεολόγους και εκκλησιαστικούς ηγέτες.

## Βιογραφία
Ήταν γιος του μαργράβου του Φρίουλι. Υπάρχουν οι εξής εκδοχές για το ποιος ήταν ο πατέρας του:
: Ο Ούνρουοχ Β΄ μάργραβος του Φρίουλι. Φίλος του Καρλομάγνου και μάρτυρας της διαθήκης του. Ίσως γιος του Ούνρουοχ Α΄ του Φρίουλι. Νυμφεύτηκε την κόρη του κόμη της Τουλούζης.
: Ο Βερεγγάριος ο Σοφός κόμης της Τουλούζης και μάργραβος της Σεπτιμανίας.
: Ο Καρλομάνος Α΄ των Καρολιδών, βασιλιάς των Φράγκων, αδελφός του Καρλομάνου.

## Οικογένεια
Παντρεύτηκε τη Γκίζελα των Καρολιδών, κόρη του Λουδοβίκου Α΄ του *Ευσεβή* βασιλιά των Φράγκων & των Λομβαρδών και είχε τέκνα:
* Ινγελτρούδη 837/40-870, ίσως παντρεύτηκε τον Ερρίκο των Ποππονιδών μάργραβο των Φράγκων.
* Ούνρουοχ Γ΄ π.840-874, μάργραβος του Φρίουλι.
* Βερεγγάριος Α΄ 845-924, μάργραβος του Φρίουλι, βασιλιάς των Φράγκων, διεκδικητής βασιλιάς της Λομβαρδίας.
* Ιουδήθ απεβ. π. 881, παντρεύτηκε πρώτα τον Αρνούλφο των Λεοπολδιδών δούκα της Βαυαρίας και μετά τον Κορράδο Β΄ των Παλαιών Γουέλφων δούκα της Άνω (ie Πέραν του Γιούρα) Βουργουνδίας.  
* Έμπερχαρντ, Άντελαρντ, Ρούντολφ, Χαϊλβίζε, Γκιζέλε, απεβ. σε νεαρή ηλικία.

## Παραπομπές


## Πηγές
* Sources : Chevalier. Répertoires des sources historiques au mot Eberhard. Don Boquet. Rerum gallicarum et francicarum scriptores T. VII ; Acta sanctorum VIeme volume d'Octobre. --Buzelin Gallo-Flandria I 102 ; III, 107-109 usw
* The Royal Ancestry Bible Royal Ancestors of 300 Colonial American Families by Michel L. Call (charts 1986 & 2022) ISBN 1-933194-22-7

Κατηγορία:Ιταλοί ευγενείς
Κατηγορία:Άγιοι της Ρωμαιοκαθολικής Εκκλησίας
Κατηγορία:Οίκος των Ουνρουοχιδών